# Aspencat

Aspencat és un grup musical valencià, més concretament de Xaló, a la Marina Alta. El seu estil s'ha basat en l'ska, el reggae i el drum and bass, però en l'actualitat ha avançat cap a uns ritmes més electrònics on es pot veure la presència del dubstep. Han aconseguit així, un estil propi combinant sons electrònics amb l'estil que ha predominat fins aleshores. En l'actualitat conformen una de les bandes més referents del País Valencià, que amb l'aturada d'Obrint Pas se'ls ha considerat com els seus successors actuals. Amb això, durant la dècada del 2010 han estat considerats juntament amb La Raíz i Orxata Sound System com un dels grups valencians que desafien la cultura institucional del País Valencià pel contingut crític de la seua obra.

## Biografia

Aspencat naix el 2005 amb components de diferents pobles de la comarca de la Marina Alta (País Valencià). L'eclosió de la banda va tindre lloc entorn dels anys 2005 i 2007 quan tocaren a festivals com Arrels, l'Aplec dels Ports o la Gira d'Escola Valenciana i moltes nits acompanyant a grups valencians com Obrint Pas, Sva-ters, La Gossa Sorda o Skalissai. L'any 2007 autoprodueixen la seua primera maqueta amb el títol de La festa està servida i arribat el 2009 enregistren el que serà el seu primer disc d'estudi, autoeditat, Obri la llauna. El grup en el 2010, el seu any de més èxit fins a la data, traspassen fronteres actuant a un poble de França. Després de l'èxit de la gira «Obri la llauna Tour 2010», Aspencat presenta el seu tercer treball Naixen primaveres, on reforcen la línia marcada al seu darrer disc amb lletres més combatives. Aquest treball, es caracteritza per la predominança del reggae, el dub, l'ska i els sons electrònics conjuntament amb la lírica desafiant que més els caracteritza.
Aquest dinamisme fa del directe d'Aspencat una proposta enèrgica i sense pauses. Aquest disc, els porta a molts escenaris arreu dels Països Catalans i, fins i tot, en grans festivals de música internacional com el Rototom Sunsplash a Benicàssim (Festival internacional de Reggae) i l'Skaville a Rijeka (Croàcia) (Festival internacional d'ska).
El 2012 Aspencat torna a la càrrega amb Inèdit, un treball que contenia dues cançons noves, algunes versions i barreges de l'anterior treball Naixen primaveres realitzades per músics de reconeguda trajectòria com ara: Feliu Ventura, Borja Penalba, Xavi Sarrià (Obrint Pas), Chalart58 (La Kinky Beat) i Carles Biano (Orxata Sound System).
El 2013, Aspencat publica Essència, un disc amb el qual la banda explora nous territoris electrònics amb nous estils com ara el dubstep, fent d'això el seu directe una posada en escena molt més potent i convertint-se així com un dels grups més consolidats dels Països Catalans. Aquest disc els porta ja més de cinquanta concerts a l'esquena i, a més, els ha permès estar en el cartell de festivals com el Viñarock, l'Aupalumbreiras, o l'Acampada Jove. En 2014 Albert Benavent va substituir Rosendo Escrivà a la trompeta.
El 2017 Aspencat va anunciar la seua parada indefinida. Van deixar els escenaris sense especificar per quant de temps.

## Discografia

Al llarg de la seua carrera musical el grup ha apostat per la seua independència del mercat de la música i les discogràfiques, i totes les seues maquetes i discos han estat autoeditats exceptes l'últim disc (Tot és ara, 2015) que fou editat per Halley Records.

### Tot és ara - 2015
## Referències

* 1 2 «Aspencat, a ValenciaSka». Arxivat de l'original el 2015-09-25. [Consulta: 6 novembre 2010].
* ↑ Música y acción desde habitaciones propias Arxivat 2012-10-09 a Wayback Machine.. Tú ibas de azul (El País Edició València), 7/10/2012. [Consulta: 7 octubre de 2012].
* ↑ «Concert amb Sva-ters i Skalissai el 17 d'octubre de 2008, a DeConcert». Arxivat de l'original el 2012-04-12. [Consulta: 6 novembre 2010].
* 1 2 «Discografia, a ReverbNation». Arxivat de l'original el 2013-12-14. [Consulta: 6 novembre 2010].
* ↑ «Les noves primaveres d'Aspencat». Enderrock, 30-04-2011. Arxivat de l'original el 2 de maig 2011. [Consulta: 28 maig 2011].
* ↑ «Aspencat arriba a 4.000 descàrregues». Levante. Arxivat de l'original el 30 de juny 2016. [Consulta: 28 maig 2011].
* ↑ «Aspencat confirma la seua assistència al ViñaRock».
* ↑ «Aspencat al ViñaRock 2014». Arxivat de l'original el 2016-03-03. [Consulta: 2 juny 2014].
* ↑ «La Raíz, la Pegatina, els Catarres, Boikot i Brams a l'Acampada Jove 2015». Nació Digital, 03-06-2015. Arxivat de l'original el 2016-03-03. [Consulta: 19 juliol 2015].
* ↑ «Què se n'ha fet dels Obrint Pas?». Enderrock, 2016. Arxivat de l'original el 2023-06-16. [Consulta: 4 desembre 2016].
* ↑ «Aspencat anuncia parada indefinida després de la Gira 2017». Tresdeu, 05-01-2017. Arxivat de l'original el 2018-08-15. [Consulta: 26 desembre 2018].

## Enllaços externs

* Aspencat - Lloc web oficial
* «Aspencat». Viasona.